****

Rodica, 7. 6. 2021

**OBVESTILO STARŠEM/SKRBNIKOM O UČBENIKIH, DELOVNIH ZVEZKIH IN OSTALIH GRADIVIH ZA 2021/2022**

Ob koncu šolskega leta vas obveščamo o izboru učbenikov, delovnih zvezkov in pripomočkov, ki jih bo vaš otrok uporabljal v naslednjem šolskem letu.

Sezname o izboru gradiv boste prejeli preko eAsistenta, prav tako bodo dostopni na šolski spletni strani, pod zavihkom **starši – dokumenti**. Tu si za posamezen razred lahko pogledate sezname in si jih po želji sami natisnete.

Pomembno: učenci v 1., 2. in bodočem 3. razredu dobijo v letu 2021/2022 vse delovne zvezke brezplačno. Naročili in pripravili jih bomo v šoli, zato jih ne naročajte in ne kupujte sami. Prejeli jih bodo 1. 9. 2021 v šoli, v matičnih učilnicah.

Vsi učenci avtomatično prejmejo UČBENIKE brezplačno v uporabo (izposojo) za tekoče šolsko leto in jih ob koncu šolskega leta urejene vrnejo. Če ne želite, da ima otrok učbenike izposojene (kupili mu boste svoje), vas prosimo, da izpolnite **posebno izjavo (pripravljen obrazec)** o tem, da učbenikov iz učbeniškega sklada ne želite – nam to zelo olajša delo in posledično ne kupujemo novih učbenikov. Razredničarki/razredniku to izjavo (ki je na posebnem obrazcu) oddajte čim prej, najkasneje pa do 14. 6. 2021.

Učenci si bodo učbeniške komplete izposodili od 1. 9. 2021 dalje v šolski knjižnici.

**Naročilo delovnih zvezkov od 4. do 9. razreda**: delovne zvezke lahko naročite kjerkoli želite. Ponujamo pa vam možnost naročila v **MK v Domžalah** (Ljubljanska c. 83 – v centru Domžal). Dostava delovnih zvezkov bo letos potekala po pošti (plačate poštnino, ki znaša 3,95 EUR) ali osebno v poslovalnici MK v Domžalah (Ljubljanska c. 83).

Pripravili smo vam klasične naročilnice, ki naj jih učenec/učenka vrne do najkasneje 14. 6. 2021 razredničarki/razredniku. Kasneje jih ne bomo več sprejemali in boste za naročilo ter nakup delovnih zvezkov poskrbeli sami.

Za vse informacije v zvezi z učbeniškim skladom na šoli je na voljo Sabina Burkeljca (sabina.burkeljca@guest.arnes.si).

Za vse informacije v zvezi z naročilom delovnih zvezkov so na voljo v MK knjigarna in papirnica Domžale (ga. Katja Sladič; mail: katja.sladic@mk-trgovina.si).

Lepo vas pozdravljamo.

Sabina Burkeljca, upravljalka učb. sklada Milena Vidovič, ravnateljica